# Phishing prevare putem lažnih oglasa (Njuškalo / Marketplace)

Kratki pregled prevare + kako je prepoznati i izbjeći kroz jasne signale.

- phishing
- web security
- social engineering
- infrastructure

## 1. Kratki opis prevare

Napadač objavljuje oglas s nerealno povoljnom cijenom (mobiteli/laptopi), često uz generičke ili ukradene slike te profil s više sličnih oglasa. Cilj je brzo dobiti povjerenje i prebaciti “plaćanje” izvan službene platforme.

Primjeri oglasa koji mogu ukazivati na prevaru: niska cijena, generičke slike, više sličnih objava.

## 2. Kako legitimni sustav inače funkcionira (baseline)

Kod legitimnih escrow/posredničkih servisa (npr. PayProtect), platforma privremeno zadržava sredstva i isplaćuje prodavaču tek nakon potvrde kupca da je proizvod zaprimljen i ispravan. Ključno: korisnik plaća unutar službene domene/aplikacije, a ne preko linkova iz poruka.

- Kupac plaća unutar službene platforme
- Sredstva se privremeno zadržavaju
- Prodavač šalje proizvod
- Kupac potvrđuje ispravnost
- Platforma isplaćuje prodavaču

Legitimni “escrow” tok – novac ide kroz platformu i pušta se tek nakon potvrde.

## 3. Kako funkcionira phishing varijanta

U phishing scenariju ne postoji stvarni posrednik. Napadač imitira proces koristeći lažnu web stranicu koja vizualno oponaša legitimni servis za plaćanje. Forma prikuplja osobne i kartične podatke, ali iza nje nema pravog escrow mehanizma.

Bitno: “Sigurnosne oznake”, logotipi i poznati vizual ne znače ništa ako domena nije službena.

Phishing tok – lažna stranica glumi posrednika i prikuplja osjetljive podatke.

## 4. Primjer komunikacije i socijalni inženjering

Komunikacija je često unaprijed pripremljena: gradi se osjećaj sigurnosti (“zaštićeno plaćanje”), normalnosti procesa i laganog pritiska da se sve odradi brzo. Cilj je doći do trenutka kada žrtva klikne link i unese podatke.

Primjer socijalnog inženjeringa: uvjeravanje + slanje linka na “sigurno plaćanje”.

## 5. Tehnička pozadina phishing infrastrukture

### 5.1 Operacijsko okruženje

U praksi napadači često koriste okruženja poput Kali Linux-a zbog dostupnosti alata za web analizu, brzo testiranje i automatizaciju. Hosting je tipično na udaljenim serverima (VPS/cloud) kako bi se infrastruktura mogla brzo podizati/gasiti i rotirati domene.

### 5.2 Automatizacija (“industrializacija” procesa)

Postoje gotovi “kitovi” i automatizirani alati koji ubrzavaju izradu lažnih stranica i upravljanje kampanjom (templati, paneli, praćenje unosa). Ovakav pristup pokazuje da phishing često nije ručan napad, nego djelomično standardiziran proces.

### 5.3 Što se događa “u pozadini” kada korisnik pošalje podatke

S tehničke strane, lažna forma je obična web forma: podatci se šalju kao web zahtjev prema serveru koji napadač kontrolira. Ono što je obrani najvažnije je shvatiti: korisnik ne “plaća” — on samo predaje podatke.

## 7. Zaključak

Ovaj tip prevare ne ovisi o ranjivosti sustava, nego o povjerenju i navikama korisnika. Najjača obrana je razumjeti cijeli lanac napada: oglas → komunikacija → link → lažna forma → eksfiltracija.